PRESSEMELDING 29.01.2015



**Sesongstart 6. februar på helt ny arena**

**Helgen 6. – 8. februar er det tid for en premiere på Sotra. - For aller første gang arrangerer vi boligmesse i Sotra Arena, sier prosjektleder Kjetil Jacobsen fra arrangøren Compass Fairs. Han håper publikums interesse gjenspeiler oppslutningen fra det lokale næringslivet. - Vi har vært fullbooket siden desember, og flere leverandører står på venteliste.**   
  
Til Sotra Arena kommer 85 topp motiverte leverandører for å møte et nytt marked i boligmessesammenheng, forklarer Jacobsen. – De siste tre årene har vi besøkt Vestlandshallen i Bergensområdet og vil fortsette med det, men med byens ekspansjon er Sotra Arena en perfekt utvidelse for oss.  
  
**Teknologiske nyheter**  
Jacobsen er storfornøyd med at messen har overvekt av lokale tilbydere fra en rekke bransjer, og det er spennende ting som vises. - Full av inspirasjon fra messe i Las Vegas kommer superHjem for å fortelle Sotra-folket om boligteknologi. De viser at det som en gang var en fremtidsdrøm nå er fullt tilgjengelig, sier Jacobsen. - superHjem vil vise frem automatisk styring av varme, elektriske gardiner, «lysscener», bevegelsesstyring og styring av kaffetrakter, så de teknisk interesserte bør definitivt ta en tur innom på deres stand.

**Spyletoalett og skreddersydd kjøkken**  
For de som har vært på reise i østlige land som Japan er sikkert dusjtoalett en kjent sak.   
- Geberit kommer og demonstrerer sine siste modeller av dusjtoalettet AquaClean, og frister med gode messerabatter, forteller Jacobsen videre. - Ønsker du et eksklusivt kjøkken produsert etter mål er Elen Møbelstudio på plass for en prat, de tilbyr også spesialtilpasset innredning til kjøkken, bad, garderobe og bibliotek.

**Mye på menyen**

Jacobsen er fornøyd med stor bransjespredning blant utstillerne. - Vi har endelig lykkes å få med Coop OBS! Bygg Sartor, og det blir nok populær blant selvbyggerne, spår prosjektlederen. - Av aktiviteter kan vi friste med nye, morsomme programposter som «Spør Otto» hvor Otto Robsahm svarer på spørsmål fra publikum, konkurransen «Handy Girl + partner», premiekonkurransen «Ballongslippet», en forbedret barnepark for de over tre år og «Jakten på boligdrømmen». Messeavisen med alle nyheter, program, tilbud og utstillere kan leses på boligmesse.no.

**Store vinnersjanser**På søndag kl. 16 er det trekning av delfinalist i «Jakten på boligdrømmen» hvor husleverandøren Hedalm Anebyhus leverer premien. Delfinalistene går videre til finale i november hvor vinneren får huset «Solstad» og en dobbelgarasje verdt 1,3 millioner kroner. - Man kan enten registrere seg på PC’ene eller møte opp til Ekstrasjansen på søndag rett etter trekningen kl. 16. Eller gjøre begge deler for best mulig vinnersjanse, frister Jacobsen.

**Åpningstider:** Fredag kl. 12 – 19  Lørdag kl. 10 – 18 Søndag kl. 10 – 17  
**Messekontakt/prosjektleder: Kjetil Jacobsen** Tlf. 922 52 838/ e-post: kjetil@boligmesse.no